**Nota informativă**

**la proiectul hotărârii Guvernului „Cu privire la modificarea și completarea Hotărârii Guvernului nr.586 din 24 iulie 2017”**

1. **Condiții ce au impus elaborarea proiectului**

Proiectul hotărârii Guvernului Cu privire la modificarea șicompletarea Hotărârii Guvernului nr.586 din 245 iulie 2017 **„**Pentru aprobarea Regulamentului privind modul de ținere a Registrului medical” a fost elaborat în scopul ajustării cadrului normativ la cerințele ce țin de punerea în aplicare a sistemelor informaționale care includ procesarea datelor cu caracter personal.

Necesar de menționat faptul că Hotărârea Guvernului nr.586 prin care este aprobat Regulamentul de ținere a Registrului medical în p.3 stipulează că **„**Registrul medical se formează prin Sistemul Informațional Medical Integrat”. La rîndul său Sistemul Informațional Medical Integrat, aprobat prin Hotărârea Guvernului nr.1128 din 14.10.2004 (MO nr.193 – 198, art.1333, 2004), capitolul II. Spațiul funcțional al S.I.M.I, p.8 prevede un șir de contururi (module) funcționale. Actualmente, aceste module urmează a fi dezvoltate prin elaborarea și implementarea Sistemelor Informaționale Automatizate formând astfel Registru medical.

Necesar de menționat faptul că modulele sunt la diferite etape de dezvoltare. La această etapă, Sistemul Informațional Automatizat Asistența Medicală Primară (SIA AMP), Sistemul Informațional Automatizat Asistența Spitalicească (SIA AS) sunt la etapa de pilotare și urmează a fi date în exploatare. Anume din aceste considerente se propune completarea, cu indicarea modulelor ce fac parte din Registru medical și, specificarea expresă a faptului că aceste sisteme informaționale (module) vor fi puse în aplicare și date în exploatare treptat, după aprobarea de către Ministerul Sănătății, Muncii și Protecției Sociale a instrucțiunilor specifice fiecărui modul.

**2. Principalele prevederi ale proiectului, locul în sistemul de acte normative**

Principalele prevederi ale proiectului hotărârii Guvernului **„**Cu privire la modificarea șicompletarea Hotărârii Guvernului nr.586 din 24 iulie 2017”:

1. Sunt indicate expres modulele de bază din ce este compus Registru medical,
2. De asemenea, sunt indicate cerințele de dare în exploatare a fiecărui modul prin aprobarea instrucțiunilor de Ministerul Sănătății, Muncii și Protecției Sociale.

**3. Argumentarea şi gradul compatibilităţii proiectului cu legislaţia comunitară**

Proiectul hotărîrii Guvernului **„**Cu privire la modificarea șicompletarea Hotărârii Guvernului nr.586 din 24 iulie 2017” a fost elaborat în conformitate cu prevederile Legii privind protecția datelor cu caracter personal și Regulamentul Registrului de evidență a operatorilor de date cu caracter personal, aprobat prin Hotărârea Guvernului nr.296 din 15 mai 2012.

**4. Fundamentarea economico-financiară**

 Realizarea prevederilor hotărârii Guvernului Cu privire la modificarea șicompletarea Hotărârii Guvernului nr.586 din 24 iulie 2017 nu necesită surse financiare suplimentare.

**5. Materiale informative şi analitice**

Materiale analitice şi informative la prezentul proiect nu sunt anexate.

**6. Numele participanților la elaborarea proiectului**

La elaborarea proiectului hotărârii Guvernului **„**Cu privire la modificarea șicompletarea Hotărârii Guvernului nr.586 din 24 iulie 2017” au participat reprezentanții Ministerului Sănătății, Muncii și Protecției Sociale și ai Centrului Național pentru Protecția Datelor cu Caracter Personal al Republicii Moldova.

Proiectul hotărârii Guvernului Cu privire la modificarea șicompletarea Hotărârii Guvernului nr.586 din 24 iulie 2017 se remite pentru expertizare în modul stabilit.

 **Secretar General de Stat Boris GÎLCA**